《东武二首》
宋代·张舜民

景公登牛山，俯阚临邑区。
耕耘被广野，轩冕充脩衢。
斗鸡走狗马，击筑吹笙竽。
鱼盐来海岱，桑柘入青徐。
饶乐曾无敌，弃背复何如。
公乃叹而泣，顾谓诸大夫。
安得千万年，长有此国都。
大夫助公泣，献寿犹欷嘘。
晏子敛袂笑，笑此君臣愚。
世事如轮环，曾不借须臾。
前此十数公，今已成丘墟。
胡不长守此，乃与子孙居。
始知富贵者，喜受庸人谀。
岂独当时笑，后世亦揶揄。

作者简介：张舜民 生卒年不详，北宋文学家、画家。字芸叟，自号浮休居士，又号矴斋。邠州（今陕西彬县）人。诗人陈师道之姊夫。英宗治平二年(1065)进士，为襄乐令。元丰中，环庆帅高遵裕辟掌机密文字。元祐初做过监察御史。为人刚直敢言。徽宗时升任右谏议大夫,任职七天,言事达60章，不久以龙图阁待制知定州。后又改知同州。曾因元祐党争事，牵连治罪，被贬为楚州团练副使，商州安置。后又出任过集贤殿修撰。